Tiina Randma-Liiv

Tiina Randma-Liiv (2002. aastani Tiina Randma; sündinud 8. augustil 1968 Tallinnas) on eesti sotsiaalteadlane ja juhtimisspetsialistTiina Randma-Liiv Eesti Teadusinfosüsteem, Eesti Teaduste Akadeemia liige (2018. aastast).

Haridus
Ta lõpetas 1986. aastal Tallinna 21. Keskkooli ja 1991. aastal Tartu Ülikooli majandusküberneetika erialal, magistritöö avaliku halduse alal kaitses 1993. aastal New Yorgi Ülikoolis ja filosoofiadoktori väitekirja "Civil Service Careers in Small and Large States: The Cases of Estonia and the United Kingdom" 1999. aastal Loughboroughi Ülikoolis Inglismaal.

Töökäik
Oli aastatel 1991–1992 Eesti Ametiühingute Teadus- ja Arenduskeskuse teadur ja 1994 Maailmapanga Tallinna Büroo asejuhataja ja teadur. 1994–1995 Tallinna Tehnikaülikooli sotsiaalteaduskonna politoloogia osakonna lektor, 1995–1999 avaliku halduse ja sotsiaaltöö osakonna juhataja, 2000–2004 vanemteadur, 2001–2006 dotsent, 2003–2006 haldusjuhtimise õppetooli hoidja, 2006–2007 haldusjuhtimise professor. Alates 2007 on ta Tallinna Tehnikaülikooli Ragnar Nurkse innovatsiooni ja valitsemise instituudi professor (alates 2021 täisprofessor tenuuris). Aastatel 2010–2021 oli Tallinna Tehnikaülikooli majandusteaduskonna teadusprodekaan.

Detsembrist 2019 on ta Tallinna Tehnikaülikooli nõukogu liige.

Eesti Teaduste Akadeemia liikmeks valiti ta 2018. aastal ühiskonna- ja riigiteaduste alal, kuulub akadeemias humanitaar- ja sotsiaalteaduste osakonda, on akadeemia juhatuse liige (alates 2019).

Ta on riigi teaduspreemiate komisjoni liige.

Teadustöö
Tema uurimisvaldkonnad on haldusreformid, haldusjuhtimine, väikeriikide administratsioon, poliitikate ülekandmine, võrdlev avalik haldus, avalik teenistus, mittetulundussektor. 

Ta oli Journal of Comparative Policy Analysis, toimetuskolleegiumi liige 2002–2007, Network of Institutes and Schools of Public Administration in Central and Eastern Europe, juhtkomitee liige 1997–2000. Ta on Eur. Group of Public Administration, juhtkomitee liige alates 2007. Parim avaliku halduse õppejõud Kesk- ja Ida-Euroopas 2006 (Alena Brunovská Award). Avaldanud üle 100 teaduspublikatsiooni.

Teadustöö mujal
United Nations, ÜRO, Majanduse ja sotsiaalarengu osakond, intern 1993; University of Oslo, Oslo Ülikool, külalisteadur 1994; University of Connecticut, Connecticuti Ülikool, külalisteadur 1996; Cabinet Office, Briti Valitsus, Cabinet Office, intern 1997; University of Leiden, Leideni Ülikool, Euroopa Avaliku Halduse Doktorikool, õppejõud 2002–2002; University of Iceland, Islandi Ülikool, Väikeriikide Uuringute Keskus, suvekooli õppejõud 2004–2004; on olnud 2002 Gdanski Ülikooli, 2002–05 Leuveni Katoliikliku Ülikooli (Belgia), 2007 Viini Majandusülikooli külalisprofessor; Florida International University, Florida International University, Fulbright Professor (1,00) 2014–2015.

Töid
 The Future of Third-Sector Teaching and Research in Central and Eastern Europe (kaasautor). // Voluntas: Int. J. Voluntary and Nonprofit Organizations, 11 (2000) 2
 Civil Service Careers in Small and Large States: The Cases of Estonia and the United Kingdom. //Administrative Organisation, Tasks of the State, and the Civil Service' series, 47 (2001), Baden-Baden
 A Small Civil Service in Transition: The Case of Estonia. // Public Administration and Development, 21 (2001)
 Small States and Bureaucracy: Challenges for Public Administration // Trames 6 (2002) 4
 Demand- and Supply-Based Policy Transfer in Estonian Public Administration. // J. Baltic Studies, 36 (2005) 4
 Public Administration as a Field of Study: Divergence or Convergence in the Light of ‘Europeanization' (kaasautor) // Trames 9 (2005) 4
 Performance Management in Transitional Administration: Introduction of Pay-for-Performance in the Estonian Civil Service. // J. Comparative Policy Analysis 7 (2005) 1
 Facing the Challenges of EU Accession: Development of Coordination Structures in Estonia (kaasautor). // Int. J. of Public Administration, 8 (2005) 1
 Institutionalising Relationships between Government and the Third Sector (kaasautor) // S. Osborne (toim). The Third Sector in Europe: Prospects and Challenges. London and New York: Routledge (2008).

Tunnustus
 2006 Alena Brunovska auhind parimale avaliku halduse õppejõule Kesk- ja Ida-Euroopas, NISPAcee
 2016 Eesti Vabariigi teaduspreemia sotsiaalteaduste alal
 2018 Eesti Teaduste Akadeemia liige
 2021 Eesti Teadusagentuuri nominatsioon AcademiaNeti (rahvusvaheline naissoost tippteadlaste võrgustik)
 2023 Academia Europaea liigeTiina Randma-Liiv Academia Europaea profiilileht
 2026 Valgetähe III klassi teenetemärk"President tunnustab teenetemärgiga 203 inimest" ERR, 30. jaanuar 2026

Uurimistöö- ja artikliauhinnad
 2012 TTÜ aasta parima artikli autor (sotsiaalteadused)
 2014 Parima võrdleva uurimistöö autor, JCPA/ICPA-Forum, NISPAcee aastakonverents
 2015 Parima artikli auhind 2015, International Review of Administrative Sciences
 2015 Parima uurimistöö autor, Riggs Symposium, American Society for Public Administration (ASPA) aastakonverents, Chicago
 2016 Parima võrdleva uurimistöö autor, JCPA/ICPA-Forum, NISPAcee aastakonverents
 2017 TTÜ, aasta parima artikli autor (sotsiaalteadused)
 2018 Parima uurimistöö autor, European Academy of Management (EURAM) conference, award by the International Journal of Public Sector Management, Reykjavik

Isiklikku
Tiina Randma-Liiv on Rein Randma tütar.

Viited

Kirjandus
 Tartu Ülikooli õppe-teaduskoosseisu biobibliograafia nimestik 1981–1995 (käsikiri), 143.

 Välislingid 

 Tiina Randma-Liiv Eesti Teaduste Akadeemia kodulehel

Kategooria:Eesti sotsiaalteadlased
Kategooria:Tallinna Tehnikaülikooli professorid
Kategooria:Tartu Ülikooli majandusteaduskonna vilistlased
Kategooria:New Yorgi Ülikooli vilistlased
Kategooria:Eesti Teaduste Akadeemia liikmed
Kategooria:Valgetähe III klassi teenetemärgi kavalerid
Kategooria:Sündinud 1968